ด้านนายวัฒนะ เอี่ยมบำรุง ประธาน สร.กสทกล่าวกับพนักงานที่ร่วมชุมนุมรับฟังแนวทาง สร.กสทเกือบ 100 คน เมื่อเที่ยงวานนี้(21) ว่าแนวทางการควบรวมเคยศึกษาตั้งแต่ปี 2545 โดยกสทว่าจ้างบริษัท เลแมน บราเดอร์ส(Lehman Brothers) ศึกษารูปแบบการควบรวมกิจการของกสทและทีโอทีไว้แล้ว ได้แก่ รูปแบบแรก จัดตั้งบริษัทแม่ขึ้นใหม่เป็นโฮลดิ้งส์และมีกสทและทีโอที เป็นบริษัทลูกพร้อมชี้แจงถึงการคัดค้านแต่งตั้งบอร์ดชุดใหม่ที่มาจากบอร์ดชุดเดิม 3 คน เนื่องจากไม่รักษาสิทธิประโยชน์ของพนักงาน และองค์กร จนกว่าจะมีบอร์ดชุดใหม่จากบุคคลใหม่เข้ามาทั้งคณะ ซึ่งระหว่างนี้จะส่งตัวแทน สร.กสทไปทำความเข้าใจกับเพื่อนพนักงานกสททั่วประเทศให้รับรู้ข้อมูลเดียวกัน"ที่ผ่านมาบอร์ดไม่สามารถตอบได้ว่าเหตุใด จึงไม่สามารถเปิดให้บริการซีดีเอ็มเอ 800 ไซต์แรกได้ ทั้งที่มีค่าใช้จ่ายปีละ 820 ล้านบาท แล้วแผนงานเดิมเปิดให้บริการ มีนาคม 2549 แต่เลื่อนจะเปิดบริการอย่างช้าเดือนตุลาคมนี้ เพราะเหตุใด มีเหตุผลหรือเจตนาใดหรือไม่ เพราะหากคิดความเสียหายต่อองค์กรแล้วอาจใกล้เคียงกับค่าปรับจากหัวเหว่ยที่ส่งมอบงานล่าช้า"นายวัฒนะ กล่าว
แนวทางการควบรวมเคยศึกษาตั้งแต่ปี 2545 โดยกสทว่าจ้างบริษัทเลแมน บราเดอร์ส(Lehman Brothers) ศึกษารูปแบบการควบรวมกิจการของกสทและทีโอทีไว้แล้ว เมื่อปี พ.ศ. ใด 
2545